# Andy McCoy

### Wikipedia

Andy McCoy

Andy McCoy (oik. Antti Hulkko, s. 11. lokakuuta 1962, Pelkosenniemi) on suomalainen rock-muusikko. Hän on Hanoi Rocks -yhtyeen kitaristi, taustalaulaja ja pääasiallinen lauluntekijä.

## [muokkaa] Musiikkiura

Hulkon perhe muutti Tukholmaan Andyn vasta mennessä kouluun. Hulkko asui vuoteen 1976 asti Tukholmassa, josta hän muutti perheensä mukana Helsinkiin. Andy muutti Lontoossa Annastasian kanssa yhteen ja sai pojan nimeltään Sebastian.

Vuonna 1976 Andy McCoy perusti yhdessä Pete Malmin kanssa Briard-yhtyeen, jota pidetään Suomen ensimmäisenä levyttäneenä punk-yhtyeenä singlellään "I really hate you/ I want you back. 1980 McCoy oli mukana punk-yhtye Pelle Miljoonan menestyneimmällä albumilla Moottoritie on kuuma.

1980 McCoy ja hänen ystävänsä Sami Takamäki erosivat yhtyeestä sen ollessa suosionsa huipulla. He liittyivät Hanoi Rocksiin, jonka Michael Monroe (oik. Matti Fagerholm) oli alun alkaen perustanut tuttaviensa kanssa vuotta aiemmin. Aluksi McCoy oli ehdottanut yhtyeelle nimeä Chinese Rocks, mutta Michael kieltäytyi koska ei halunnut varastaa nimeä Johnny Thundersin kappaleesta.

Hanoi Rocks hajosi muutaman vuoden päästä suuren suosion kynnyksellä. Sen jälkeen McCoy soitti useissa yhtyeissä, kuten Cherry Bombz ja Anita Shelman kanssa, Suicide Twins ja teki yhteistyötä eri muusikoiden kanssa, kuten Fallen Angels, UK Subs, Urban Dogs, Samantha Fox, Johnny Thunders, Jukka Tolonen ja Maarit Hurmerinta. Hän oli myös Iggy Popin Instinct-maailmankiertueen bändin lead kitaristi 1988-1989. 1990-luvun alussa McCoy perusti Los Angelesissa oman bändin, joka aluksi kantoi nimeä Shotgun Rodeo ja myöhemmin muutettiin muotoon the Shooting Gallery. Shooting Gallery oli kiertueella mm. Kiss -yhtyeen kanssa. Hän jatkoi aktiivista yhteistyötä eri muusikoiden kanssa, kuten XL5, Nicky Hopkins, Dave Lindholm, Jo-Dog, Sebastian Bach, Remu Aaltonen, 69 Eyes ja 22 Pistepirkko. Hänen suurimmat hittinsä 90-luvulta olivat "Strung Out" Building on Tradition -albumilta (1995) sekä River of Dreams albumilta Briards (1996).

2002 Hanoi Rocks perustettiin uudelleen. Yhtye menestyy jälleen hyvin, etenkin kotimaassaan Suomessa, Englannissa ja Japanissa, jossa bändi onkin tehnyt jo useita kiertueita.

## [muokkaa] Muita projekteja

McCoyn omalaatuista elämäntapaa dokumentoi elokuva The Real McCoy, jonka ensi-ilta oli 1999 Göteborgin elokuvafestivaaleilla. Elokuva oli sekoitus todellisuutta ja fiktiivistä road-movieta.

Andy kirjoitti kirjan Sheriffi McCoy WSOY:lle loppuvuodesta 2001. Kirja on julkaistu vain suomen kielellä, mutta on menestynyt hyvin uusintapainosten ansiosta.

Music Televisionin tosi-tv-sarjan The Osbournes menestyksen jälkeen MTV3 tuotti Suomessa samantapaisen sarjan Andy McCoysta ja hänen vaimostaan Angelasta. 2003 esitetyn ohjelman nimi oli The McCoys Show.

Kitaransoittonsa lisäksi McCoy on tunnettu värikkäänä haastateltavana, jonka tarinoiden todenperäisyys on monien mielestä kyseenalainen. McCoyn imagoon on historiassa kuulunut myös runsas päihteiden käyttö, mutta hänen elämänsä käännekohdaksi muodostui The Real McCoy elokuvan kuvausten aikana sattunut kohtalokas parvekkeelta putoaminen.

McCoy on myös kuvataiteilija ja tekee muutamia suuria öljyvärimaalauksia vuodessa. Joitakin näistä on nähtävillä hänen kotisivuillaan.

## [muokkaa] Katso myös

- Hanoi Rocks
- Michael Monroe
- Nasty Suicide
- Sam_Yaffa
- Razzle
- Gyp Casino
- Pelle Miljoona Oy

## [muokkaa] Lisää aiheesta

- Andy McCoyn kotisivu
- Angela McCoyn kotisivu
- Hanoi Rocksin kotisivu
- Conny Bloomin kotisivu
- Hanoi Rocks -fanisivusto
- YLE Elävä arkisto - Andy McCoy ja Mike Monroe 1985
- Andy McCoy Internet Movie Databasessa (IMDb.com) (englanniksi)

Haettu osoitteesta http://fi.wikipedia.org../../../a/n/d/Andy_McCoy_92fa.html

Luokat: Hanoi Rocks | Suomalaiset kitaristit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Svenska